Pjesma o iskonu
<s><poem>
Ni bitka ni nebitka nije bilo tada,
ni zračnog prostora niti nebesa nad njim.</s><s>Što je prolazilo čas tamo čas amo?</s><s>U čijem okrilju i gdje?</s><s>Što bješe to beskrajno bezdno voda?</s>

<s>Ni besmrtnosti ni smrti nije bilo tada.</s><s>Ni traga nije bilo danu ni noći.</s><s>Po svom je zakonu disalo Jedno, 
bez titraja vjetra, a van toga 
nije bilo ničega drugog ni daljeg.</s>

<s>U početku bješe tama zavita 
u tamu i svemu je bio nespoznatljiv tok.</s><s>Životom moćno, uvito u prazninu, 
Jedno se porodi snagom žarke težnje.</s>

<s>Ljubavna čežnja obuze ga prvo, 
a to je bio zametak prve misli.</s><s>Proničuć’ srce mišlju, 
mudraci su našli tu vezu 
što bitak s nebitkom spaja.</s>

<s>Nit vodilju su tako napeli popr’jeko.</s><s>Što je tad bilo gore, a što dolje?</s><s>Oploditelji su bili i snage bujanja.</s><s>Dolje je bio poriv, a gore obdarenje.</s>

<s>No, tko to izvjesno zna, 
objaviti tko nam to može?</s><s>Otkud su nastali oni, 
otkud je došlo stvorenje?</s><s>Bogovi su kasnije došli, 
po stvaranju svijeta.</s><s>Pa tko onda da zna, 
iz čeg je to poteklo?</s>

<s>Iz čega se je razvilo stvorenje, 
je li to djelo Njegovo ili nije, 
Onoga što nad svemirom 
bdije u najvišem nebu?</s><s>On sam to zna,
a možda ne zna ni on. </poem></s>

<s>Hinduizam</s>

